text: [{"text_idx": "#000020", "text": "Kaafama namoota (ba\u2019as) jechuun ruuhin namootaa gara jismii (qaama) isaanitti deebi\u2019uun qabrii keessaa ol kaafamuudha. Rabbiin (subhaanahu wa ta\u2019aala) qabrii keessatti qaama isaanii deebisee erga ijaare fi guute booda, ruuhin (soul) itti afuufamti. Dachiin isaan irraa baqaquun qabrii keessaa ol yaa\u2019u. Rabbiin ni jedha:"}, {"text_idx": "#000027", "text": "Kunnin lamaan wal fakkeenya bishaan buufamuun qaamni namoota biqiluu fi biqiltoonni bishaan erga itti bu\u2019een booda biqiluu jidduu jiru agarsiisu. Biqiltoonni sanyii (firii) baay\u2019ee xiqqaa irraa akka ijaarramu ni beekna. Firiin biqiltuu lafa keessatti gogduu taate teetti. Yommuu bishaan itti bu\u2019u jireenyi ishii keessatti ni socho\u2019a. ergasi biqiltuu guddoo ta\u2019uun hiddi ishii lafa qabata, jirmaa fi damee baafachuun gara samii ol dheeratti. Argitanii! Firii xiqqoo san irraa mukni hanga wayi gahuu ol baha."}, {"text_idx": "#000028", "text": "Haaluma kanaan ilmi namaas Guyyaa Qiyaamaa lafee xiqqoo irraa ijaarrama. Yommuu bishaan itti bu\u2019u akkuma biqiltuun biqilu qaamni ilma namaas biqila. Lafeen qaamni irraa biqilu \u201cAjbu az-zanabi (lafee eegee)\u201d jedhamti. Lafeen tuni lafee wal qabatanii morma irraa hanga taa\u2019a dheeratan dhumarratti tan argamtudha. Fakkii irraa ilaalu dandeessu."}, {"text_idx": "#000029", "text": "Fakkii1. Dugda namaa duubatti \u201cCoccygeal vertebrate\u201d bakki jettu lafee eege agarsiisti. Akka sirriitti mul\u2019atuuf gara mirgaatti fakkiin kaafame jira. Halluu diiman kan dibame lafee eege agarsiisa."}, {"text_idx": "#000031", "text": "Muslim karaa biraatin akkana jechuun gabaase. Ergamaan Rabbii (SAW) akkana jedhan: \u201cDhugumatti ilma namaa keessa lafee gonkumaa ardiin (biyyeen) hin nyaannetu jira. Guyyaa Qiyaamaa ishii irraa [qaamni ilma namaa] lamuu ijaarrama.\u201d Namoonni ni jedhan, \u201cLafee tami (kami) Yaa Ergamaa Rabbii?\u201d Innis ni jedhe, \u201cAjbu az-zanabi (lafee eegee)\u201d Sahih Muslim 2955 c"}, {"text_idx": "#000032", "text": "Mee amma wal-fakkeenya biqiluu biqiltoota fi kaafamu ilma namaa jidduu jiru haa ilaallu. Biqiltoonni sanyii (firii) xiqqoo fi gogduu irraa biqiluun muka guddaa ykn midhaan callaa kennu ta\u2019u. Ilmi namaas lafee xiqqoo fi gogdu irraa lamuu ijaarramun kaafamu. Asitti wal fakkeenyi jiru firiin biqiltoota xiqqoo fi gogduu ta\u2019uu, lafeen namni irraa ijaarramus xiqqoo fi gogdu ta\u2019uu. Yommuu firii biqiltootatti roobni roobu, hiddaa fi damee baasu, magariisa ta\u2019u. Haaluma kanaan Guyyaa Qiyaamaa ilmi namaas yommuu Rabbiin rooba itti roobsu, Rabbiin lafee xiqqoo san irraa qaama guutu lamuu ijaara. Wal fakkeenyi asitti argannu roobni lamaan isaan irratti roobu fi akkuma biqiltoonni hiddaa fi damee baasan ilmi namaas qaamoleen akka harkaa, lukaa, gurraa fi kkf isaaf deebi\u2019u (lamuu ijaarramu)dha. Ammas wal fakkeenyi biraa lamaan isaanitu dachii keessaa ol bahu. Wal fakkeenyi kana hundaa caalu maal akka ta\u2019e beektu?"}]